એક્ટિંગ ડિપાર્ટમેન્ટમાં રિતેશ દેશમુખ અને એના ત્રણ દોસ્તાર જ ઘણે અંશે ઑથેન્ટિક લાગે છે. એમની વચ્ચેની કેમિસ્ટ્રી અને એમનું બૅકગ્રાઉન્ડ પણ ખાસ્સું રિયલ લાગે છે. તો સામે પક્ષે નરગિસ ફખરી તદ્દન અનરિયલ અને આર્ટિફિશિયલ લાગે છે. દેખીતી રીતે જ એના ચહેરા પર તો કોઈ હાવભાવ આવતા જ નથી, પરંતુ ફિલ્મમાં એના ભાગે ગ્લેમર વેલ્યૂ બનવા સિવાય ખાસ કશું આવ્યું નથી. હા, આ ફિલ્મમાં 'રૉક ઑન' ફેમ લ્યુક કૅની પણ છે, જોકે એ બિચારો પણ વેડફાયો જ છે.